Dr. Halmy Eszter rövid szakmai bemutatása

2013- a Magyar Elhízástudományi Társaság ügyvezető elnöke

2004- a Pláton Egészségügyi Tanácsadó és Szolgáltató Kft. ügyvezető igazgatója

Egészségügyi szakmenedzser, elhízástudományi szakértő, Ph.D. „Suma cum laude” a környezettudományok doktora, MTMT száma: 10063482

**Kutatási területei** az elhízás kialakulásában, kezelésében és prevenciójában szerepet játszó környezeti és életmód faktorok; klinikai életmód-intervenciós vizsgálatok; elhízottak táplálkozási vizsgálata; az elhízás életmódterápiája, komplex kezelése és hatása a kardiovaszkuláris kockázati tényezőkre; étkezés-helyettesítés, testsúlycsökkentő és testsúlytartó programok hatása a testösszetételre és egyes kockázati tényezőkre; az elhízás társadalmi-gazdasági vetületei, valamint az elhízás megelőzésének egészségpolitikai lehetőségei.

**Tudományos közleményei száma:** **155**. Hazai és nemzetközi konferencián 158 tudományos előadást tartott. 1992 és 2019 között 72 hazai elhízástudományi konferencia, illetve kongresszus tudományszervezésében vett részt. Több szakmai szervezet alapítója és/vagy vezető tisztségviselője volt, úgymint a Magyar Elhízásellenes Alapítvány (1992), a Magyar Elhízástudományi Társaság (1999), az Euro-Obez Egyesület a Túlsúlyosakért (1999), Túlsúllyal Élők Társasága (2014). Tagja a Magyar Táplálkozástudományi, Magyar Sporttudományi, Magyar Sportorvos, Magyar Ökotoxikológiai Társaságoknak.

Ismeretterjesztő előadásai, illetve riportja száma a médiában (televízió, rádió) mintegy 100, nyomtatott és online sajtóban közel 300.

**Jelentősebb szakmai tisztségei**:

2021. a 5th Central European Congress on Obesity (Budapest) elnöke

2019. a 7th Central European Congress on Obesity (Kliczków) Tudományos Bizottság tagja

2017. a 6th Central European Congress on Obesity (Pozsony) Tudományos Bizottság tagja

2015. a 5th Central European Congress on Obesity (Budapest) elnöke

2013-tól a Magyar Elhízástudományi Társaság ügyvezető elnöke

2011. a 3rd Central European Congress on Obesity (Olsztyn), Tudományos Bizottság tagja

2009. a 2nd Central European Congresson Obesity (Budapest), Szervező Bizottságának elnöke

2007. a XV. European Congress on Obesity (Budapest), Szervező Bizottságának tagja

2004- az Obesitologia Hungarica szakfolyóirat Szerkesztőbizottságának tagja

2002- a Magyar Elhízástudományi Társaság vezetőségi tagja

**Jelentősebb projektjei**:

2005-2010 „SCOPE” (Specialist Certification in Obesity Professional Education) európai obezitológus továbbképzés hazai koordinátora

2005-2009 ” Sibutramine Cardiovascular Outcome Trial” site-coordinator

1999-2003 elhízottak és túlsúlyosak klubrendszerének kialakítója